इसका सेंसर हीटवेव से बचने के तरीके बताएगा; 60 डिग्री टेम्परेचर में हुआ टेस्ट
Scientists create the world's first outdoor walking manikin that sweats, shivers and breathes like a human साइंटिस्ट्स ने दुनिया का पहला ऐसा रोबोट बनाया है जिसे पसीना आता है। इतनी ही नहीं ये ठंडे टेम्प्रेचर में कांपता भी है और सांस भी लेता है। साइंटिस्ट्स के मुताबिक, इंसानी शरीर गर्म हवाओं से कैसे निपटता है, इसे स्टडी करने के लिए ये
साइंटिस्ट्स ने दुनिया का पहला ऐसा रोबोट बनाया है जिसे पसीना आता है। इतनी ही नहीं ये ठंडे टेम्प्रेचर में कांपता भी है और सांस भी लेता है। साइंटिस्ट्स के मुताबिक, इंसानी शरीर गर्म हवाओं से कैसे निपटता है, इसे स्टडी करने के लिए ये रोबोट बनाया गया है।
एरिजोना स्टेट यूनिवर्सिटी के साइंटिस्ट्स ने ह्यूमन बॉडी के थर्मल फंक्शन को समझने के लिए एक ऐसा मेनिक्विन (पुतले) को रीडिजाइन किया जिसे स्पोर्ट्स क्लोदिंग कंपनी इस्तेमाल करती हैं। इसका नाम ANDI रखा गया।
रोबोट ANDI को पसीना आए, इसका टेम्प्रेचर पता चल सके इसलिए इसमें 35 जगहों पर सिंथेटिक पोर्स और हीट फ्ल्क्स सेंसर लगाए गए। इस रोबोट के जरिए इंसानों पर हो रहे क्लाइमेट चेंज के असर को भी स्टडी किया जा सकता है।
टेस्टिंग के लिए हीट चेंबर में रखा गया
साइंटिस्ट जेनी वैनोस ने कहा- लोग हीटवेव से परेशान हैं। इससे निपटने के उपाय ढूंढने के लिए हम किसी इंसान पर एक्सपेरिमेंट नहीं कर सकते। इंसान कितना गर्म तापमान सह सकता है, ये जानने के लिए हम उसे धूप में या गर्म कमरे में नहीं रख सकते। इससे उसकी जान को खतरा हो सकता है। इसलिए हमने ANDI को तैयार किया।
ANDI की टेस्टिंग और इस पर स्टडी करने के लिए इसे हीट चेंबर में रखा गया। उन्होंने कहा- हीट चेंबर को हम 'वॉर्म रूम' कह रहे हैं। यहां का तापमान 60 डिग्री सेल्सियस (140 डिग्री फारेनहाइट) रखा गया। इस रूम में ANDI का सामना गर्म हवाओं और सोलर रेडिएशन से करवाया गया।
काम कैसे करता है ANDI... 
ANDI को हाई टेम्परेचर में रखने के बाद इसमें होने वाले बदलावों से जुड़ा डेटा कलेक्ट किया जाता है। इसमें लगे सेंसर्स हीट, सोलर रेडिएशन के संपर्क में आते ही बॉडी में होने वाले रिएक्शन्स को रिकॉर्ड करते हैं। रोबोट के हर पार्ट में चैनल लगे हैं, ये इस मशीन यानी रोबोट के अलग-अलग हिस्सों को ऑपरेशन यानी काम करने के लिए कनेक्ट करते हैं। यही वो चैनल्स या पार्ट्स हैं जिनके जरिए पसीना आता है। दरअसल, इस रोबोट का एक अंदरूनी हिस्सा ऐसा भी है, जहां पानी है। जब चैनल्स हीटअप यानी गर्म होते हैं तो यही पानी पसीने में तब्दील हो जाता है।
साइंटिस्ट्स के मुताबिक- रोबोट को जब एक स्पेशल फैब्रिक (कपड़े) में लपेटा गया तो इस फैब्रिक ने पसीना सोख लिया। इससे रोबोट के टेम्परेचर में बदलाव आए और ये काफी हद तक ठंडा हो गया।
ANDI में मॉडिफिकेशन हो सकते हैं
लोगों की गर्मी को सहने की क्षमता अलग-अलग होती है। ANDI को इस तरह से तैयार किया गया है कि वो वजन, उम्र के आधार पर अलग-अलग लोगों के मुताबिक गर्मी के असर पर रिएक्ट कर सके। यानी ये रोबोट एक डायबेटिक और नॉर्मल इंसान के थर्मल फंक्शन के बीच फर्क पहचान सकता है।
साइंटिस्ट अंकित जोशी ने कहा- ANDI में मॉडिफिकेशन किए जा सकते हैं। इसकी सैटिंग्स अलग-अलग लोगों के वजन-उम्र के मुताबिक बदली जा सकती है। इसी तरह 'वॉर्म रूम ' का टेम्प्रेचर भी बदला जा सकता है।
ह्यूमनॉयड रोबोट का विकास बढ़ रहा
इंसानों जैसे रोबोट यानी ह्यूमनॉयड रोबोट के विकास में विज्ञान एक पायदान और चढ़ गया है। ब्रिटेन की रोबोटिक्स कंपनी इंजीनियर्ड आर्ट्स ने ऐसा ह्यूमनॉयड रोबोट बनाया है, जो हमसे बात कर सकते हैं। ये हमारा काम करेंगे। हमारे बीच रहेंगे।
कंपनी के मालिक जैक्सन कहते हैं- इन ह्यूमनॉयड रोबोट्स की आंखों में कैमरा लगा है। हम इन्हें एनिमेशन के जरिए इंसानों जैसा चेहरा देने की कोशिश कर रहे हैं, जो भावनाएं व्यक्त कर सकें।
इस फीमेल रोबोट को अमेका नाम दिया गया है। अमेका अभी चल नहीं सकती। इसके पैर तैयार किए जा रहे हैं, लेकिन ये अलग-अलग लोगों से बात करने में सक्षम है। जैक्सन कहते हैं, ये बुजुर्गों की साथी बन सकती है। हमेशा उनके साथ रह सकती है। उन्हें उनकी जरूरत की चीजें याद दिला सकती है, जैसे उनके पसंदीदा टीवी पर कार्यक्रम का समय होने पर उन्हें बता सकती है।
ये रोबोट आंख मिलाकर बात कर सकेगी। उनके साथ साथी की तरह व्यवहार करेगी। वे कभी इससे किसी बात के लिए बोर भी नहीं होंगे। इन्हें शतरंज जैसे खेल भी सिखाए जाएंगे, लेकिन उतना ही कि उन्हें हराना संभव हो। ह्यूमनॉयड रोबोट के बिजनेस में कई बड़ी कंपनियां भी उतर रही हैं।
ये खबर भी पढ़ें...
रोबोट अब महसूस भी करेंगे, नई टेक्नोलॉजी से डेवलप होगी टच करने की क्षमता, जानिए दुनिया में क्या बदलेगा?
एक नया अविष्कार हुआ है। ऐसे रोबोट का अविष्कार, जिसके बिल्कुल इंसान की तरह हाथ होंगे। जिसमें बाल भी होंगे और सेंस भी। इसकी खासियत है कि ये बाल, विभिन्न स्तर की सेंसिटिविटी के बारे में बता देंगे। जैसे टच की गई चीज के सरफेस के बारे में। इसके अलावा काफी कुछ है, जिसमें बदलाव हो सकता है। पढ़ें पूरी खबर...